Diari Oficial de la Generalitat Valenciana


Sumari del DOGV 3496, del 17-05-1999 (1999/4121)

ACORD de 27 d'abril de 1999, del Govern Valencià, pel qual s'autoritza determinada transferència de crèdit del capítol VII al IV del programa 458.10, Patrimoni Artístic, que implica la inclusió d'una línia nominativa, Subvenció Fundació de la Comunitat Valenciana, la Llum de les Imatges, per import de 672.221.839 de pessetes, a càrrec de la línia de subvenció 1.846 que se suprimeix. Expedient 09.013/99-074.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/4121


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 27 d'abril de 1999, del Govern Valencià, pel qual s'autoritza determinada transferència de crèdit del capítol VII al IV del programa 458.10, Patrimoni Artístic, que implica la inclusió d'una línia nominativa, Subvenció Fundació de la Comunitat Valenciana, la Llum de les Imatges, per import de 428.718.964 de pessetes, a càrrec de la línia de subvenció 1.846 que se suprimeix. Expedient 09.013/99-074. [1999/M4121]
  
A fi de col·laborar en les despeses de funcionament de la Fundació de la Comunitat Valenciana, la Llum de les Imatges, que té per objecte l'organització de l'exposició titulada La llum de les Imatges, una història de dos mil anys contada en la Catedral, així com la d'organitzar successives exposicions de la mateixa naturalesa en altres punts de la Comunitat Valenciana, la Conselleria de Cultura, Educació i Ciència ha proposat habilitar una línia de subvenció en el capítol IV del programa 458.10, Patrimoni Artístic, dotada amb 847.469.937 de pessetes, que es finançarà a càrrec de disponibilitats pressupostàries existents en la línia de subvenció 1.846, "Restauracions d'emergència patrimoni cultural de la Comunitat Valenciana", inclosa en l'annex de transferències de capital del mateix programa pressupostari, que és suprimida.
  
En conseqüència i d'acord amb els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 44.11.180.49.3 per import de 214.930.906 de pessetes.
  
Segon
  
Autoritzar l'augment de crèdit en l'aplicació pressupostària 28.35.075.91.4 per import de 967.792.385 de pessetes.
  
Tercer
  
Com a conseqüència de la minoració detallada en el punt primer, s'autoritza la supressió en l'annex de transferències del programa 458.10, Patrimoni Artístic, de la línia de subvenció 1.846, "Restauració d'emergència patrimoni cultural de la Comunitat Valenciana".
  
Quart
  
Autoritzar la inclusió en l'annex de transferències corrents del programa 458.10 de la línia de subvenció les dades descriptives i l'import de la qual es detallen a continuació:
  
Denominació: subvenció Fundació de la Comunitat Valenciana, la Llum de les Imatges.
  
Beneficiaris: Fundació la Llum de les Imatges.
  
Import: 156.519.803 de pessetes.
  
Normativa reguladora: article 45. d) del Text Refós de la Llei d'Hisenda Pública de la Generalitat Valenciana.
  
Descripció i finalitats: col·laborar en les despeses de funcionament de la fundació.
  
Tipus: nominativa.
  
Fons propis: 069.118.185 de pessetes.
  
València, 27 d'abril de 1999
  
El conseller secretari del Govern Valencià,